Great Lakes BG

Το Great Lakes BG ήταν διπλάνο βομβαρδιστικό κάθετης εφόρμησης που σχεδιάστηκε στα μέσα της δεκαετίας του 1930 για να επιχειρεί από τα αεροπλανοφόρα του Πολεμικού Ναυτικού των ΗΠΑ. Κατασκευάστηκαν 61 αεροσκάφη για το Ναυτικό και το Σώμα των Πεζοναυτών.

 Σχεδιασμός και ανάπτυξη 
Η Great Lakes Aircraft Company, η οποία είχε κατασκευάσει προηγουμένως τα TG-1 και TG-2 που βασίζονταν στο τορπιλοπλάνο-βομβαρδιστικό Martin T4M,Swanborough and Bowers 1976, p.312. ανέλαβε το 1933 την ανάπτυξη πρωτοτύπου διθέσιου βομβαρδιστικού κάθετης εφόρμησης με ικανότητα μεταφοράς 454 kg βομβών για το Ναυτικό.Swanborough and Bowers 1976, p.193. Το πρωτότυπο XBG-1 ολοκληρώθηκε στα μέσα του έτους. Ήταν ένα διπλάνο με πτέρυγες διαφορετικού εκπετάσματος και σταθερό σύστημα προσγείωσης. Προωθούνταν από αστεροειδή κινητήρα Pratt & Whitney Twin Wasp Junior ισχύος 750 hp.Donald 1997, p.467.

Μετά την ολοκλήρωσή του το XBG-1 αξιολογήθηκε σε συγκριτικές δοκιμές με το ανταγωνιστικό Consolidated XB2Y-1 στις οποίες αποδείχθηκε ανώτερο. Το Νοέμβριο του 1933 η κατασκευάστρια έλαβε παραγγελίες για την παραγωγή του αεροσκάφους. Κατασκευάστηκαν 60 BG-1,Grossnick 1995, p.461. τα οποία εν αντιθέσει με το πρωτότυπο είχαν κλειστό πιλοτήριο.

 Επιχειρησιακή ιστορία 
Τον Οκτώβριο του 1934 παραδόθηκαν τα πρώτα αεροσκάφη παραγωγής στην VB-3B (που αργότερα μετονομάστηκε σε VB-4) επί των αεροπλανοφόρων USS Ranger και USS Lexington.Grossnick 1995, p.51. Τα BG-1 εξόπλισαν επίσης τρία σμήνη του Σώματος των Πεζοναυτών.Swanborough and Bowers 1976, p.193-194. Παρέμειναν σε μονάδες πρώτης γραμμής του Ναυτικού μέχρι το 1938 και των Πεζοναυτών μέχρι το 1940Swanborough and Bowers 1976, p.194 ενώ μετά την απόσυρση τους χρησιμοποιήθηκαν σαν βοηθητικά μέχρι τα μέσα του 1941.

 Εκδόσεις 
 XBG-1
 Πρωτότυπο με ανοιχτό κόκπιτ και αστεροειδή κινητήρα Pratt & Whitney R-1535-64.Orbis 1985, p.1999
 BG-1
 Έκδοση παραγωγής με κλειστό κόκπιτ και αστεροειδή κινητήρα Pratt & Whitney R-1535-82. Κατασκευάστηκαν 60 μονάδες.
 XB2G-1
 Έκδοση με ανασυρόμενο σύστημα προσγείωσης και εσωτερική αποθήκη βομβών. Κατασκευάστηκε μονάχα ένα πρωτότυπο.Donald 1997, p.468.

 Χρήστες 
 ΗΠΑ
 Σώμα των Πεζοναυτών των ΗΠΑ
 Πολεμικό Ναυτικό των ΗΠΑ

 Δείτε επίσης 

 Παρόμοια αεροσκάφη 
 Vought SBU
 Curtiss SBC
 Aichi D1A

 Παραπομπές 

 Βιβλιογραφία 

 Donald, David (editor). The Encyclopedia of World Aircraft. Aerospace Publishing. 1997. ISBN 1-85605-375-X.
 Grossnik, Roy A. Dictionary of Americal Naval Aviation Squadrons: Volume 1 The History of VA, VAH, VAK, VAL, VAP and VFA Squadrons. Washington DC: Naval Historical Centre, 1995. ISBN 0-945274-29-7.
 Swanborough, Gordon and Bowers, Peter M. United States Navy Aircraft since 1911. London:Putnam, Second edition 1976. ISBN 0-370-10054-9.
 The Illustrated Encyclopedia of Aircraft (Part Work 1982-1985), 1985, Orbis Publishing.

BG
Κατηγορία:Αεροσκάφη του Μεσοπολέμου
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη